BJELOVARSKO-BILOGORSKA ŽUPANIJA
OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 601-02/22-01/03
URBROJ: 2103-12-04/1-22-3

Z  A  P  I  S  N  I  K
sa 4. sjednice Upravnog vijeća Češkog dječjeg vrtića Končanica, održane dana 17. svibnja 2022. godine u prostorijama Područne osnovne škole u Končanici, Končanica 341, s početkom u 15:30 sati.
Nazočni članovi: Marija Kubišta, Mira Čukelj, Ivana Valetnta, Tihana Paclik i Nikolina Santo.
Odsutnih članova nije bilo
Ostali nazočni: Gordana Tomašek – ravnateljica Češkog dječjeg vrtića Končanica i Oto Janda – službenik Općine Končanica i ujedno zapisničar.
Jednoglasno je usvojen slijedeći

D N E V N I  R E D:

1. Usvajanje zapisnika sa 3. sjednice Upravnog vijeća,
2. Razmatranje te donošenje Odluke o upisu djece u vrtić u pedagoškoj godini 2022./2023.,
3. Razmatranje te odnošenje Odluke o izboru radnika na radno mjesto čistačice m/ž u Češkom dječjem vrtiću Končanica na nepuno radno vrijeme na neodređeno vrijeme,
4. Razno.

Ad 1.) Usvajanje Zapisnika sa 3. sjednice Upravnog vijeća
Članovi Upravnog vijeća nisu imali primjedbe na dostavljeni prijedlog Zapisnika sa 3. sjednice Upravnog vijeća održane dana 30. ožujka 2022. godine, te su jednoglasno donijeli slijedeći
ZAKLJUČAK: Usvaja se Zapisnik sa 3. sjednice Upravnog vijeća održane dana 30. ožujka 2022. godine.

Ad 2.) Razmatranje te donošenje Odluke o upisu djece u vrtić u pedagoškoj godini 2022./2023.
Ovu točku pojasnila je ravnateljica. Prijedlog Oduke dobili su svi članovi zajedno sa sazivom. Radi se o godišnjoj obvezi donošenja Odluke o upisu djece u vrtić za narednu pedagošku godinu. 
Članovi Upravnog vijeća nisu imali primjedbe na prijedlog Odluke o upisu djece u vrtić u pedagoškoj godini 2022./2023..
Sukladno članku 45. Statuta vrtića, članovi Upravnog vijeća jednoglasno su utvrdili i usvojili
Odluku o upisu djece u pedagošku 2022./2023. godinu u Češkom dječjem vrtiću Končanica

Ad 3.) Razmatranje te donošenje Odluke o izboru radnika na radno mjesto čistačice m/ž u Češkom dječjem vrtiću Končanica na nepuno radno vrijeme na neodređeno vrijeme
Ovu točku pojasnila je ravnateljica. Temeljem odluke raspisan je natječaj i na isti je pristiglo 13 prijava. Otvaranjem prijava utvrđeno je da 10 kandidata nije dostavilo potvrdu o poznavanju češkog jezika te su u uži izbor uzete tri prijave i to Monike Frantal iz Ivanovog Sela te Ane Janda i Draženke Ivanešić iz Končanice. Ravnateljica nakon kraćeg pojašnjenja predlaže da se izabere kandidatkinja Ana Janda iz Končanice.
Članovi Upravnog vijeća nisu imali primjedbe na prijedlog ravnateljice o predloženom kandidatu.
Sukladno članku 45. Statuta vrtića, članovi Upravnog vijeća jednoglasno su utvrdili i usvojili
Odluku o zasnivanju radnog odnosa na neodređeno vrijeme na nepuno radno vrijeme na radno mjesto čistačice m/ž u Češkom dječjem vrtiću Končanica

Ad 4.) Razno
Pod ovom točkom članica Upravnog vijeća Tihana Paclik upitala je da li će djelatnice dobiti regres, a što ovisi o raspoloživim sredstvima. Isto tako u nastavku se razgovaralo o problematici rada i djece u vrtiću.
Kako više nije bilo rasprave, predsjednica se zahvalila svima na konstruktivnom radu i zaključila rad ove sjednice Upravnog vijeća u 15:50 sati.

               Zapisnik sastavio:                                                    	Predsjednica Upravnog vijeća:
                    Oto Janda                                                                      	Marija Kubišta
BJELOVARSKO-BILOGORSKA ŽUPANIJA 
                OPĆINA  KONČANICA 
       ČEŠKI  DJEČJI  VRTIĆ KONČANICA 
                   UPRAVNO VIJEĆE

KLASA: 601-02/22-01/05
URBROJ: 2103-12-04/1-22-1
Končanica, 17. svibanj 2022.

	Na temelju članka 35. Zakona o predškolskom odgoju i naobrazbi („Narodne novine“, broj 10/97,  107/07 I 94/13) i članka 16. Statuta Češkog dječjeg vrtića Končanica, Upravno vijeće Češkog dječjeg vrtića Končanica na svojoj 4. sjednici, održanoj 17. svibnja 2022. godine, donosi

O  D  L  U  K  U
o upisu djece u pedagošku 2022./2023. godinu u 
Češkom dječjem vrtiću Končanica

I.
	Ovom Odlukom propisuju se uvjeti upisa u Vrtić, prednost kod upisa, rokovi upisa, nadoknadu za usluge Vrtića kao i ostali podaci važni za upis djece i pružanje usluga.

II.
	U Vrtić se mogu upisati sva djeca predškolske dobi od 3 godine života do polaska u školu.
	Kod upisa roditelj/skrbnik popunjavaju prijavnicu, upisnicu, podatke o djetetu, zdravstveni karton za dijete te su dužni priložiti i slijedeću dokumentaciju o djetetu;
· rodni list za dijete,
· potvrdu o obavljenom sistematskom pregledu prije upisa u vrtić.
	Sa roditeljem/skrbnikom sklapa se ugovor.
 
III.
	Prednost kod upisa imaju djeca-polaznici Vrtića s područja Općine Končanica.

IV.
	Rok upisa u pedagošku 2022./2023. godinu utvrđuje se za cijeli period pedagoške godine (tokom cijele pedagoške godine).

V.
	Naknada za usluge Vrtića propisana je Pravilnikom o načinu i uvjetima sudjelovanja korisnika vrtića u cijeni programa Češkog dječjeg vrtića Končanica („Službeni glasnik Općine Končanica“, broj 3/13 i 3/17) i primjenjuje se do opoziva.

VI.
	Ova Odluka stupa na snagu prvog dana od dana objave na oglasnoj ploči Češkog dječjeg vrtića Končanica.
						          Predsjednica Upravnog vijeća ČDV Končanica:
								        Marija Kubišta


Ova Odluka o upisu djece u pedagoškoj 2022./2023. godini objavljena je na oglasnoj ploči Češkog dječjeg vrtića Končanica dana 18. 05. 2022. godine, i stupa na snagu 19. 05. 2022. godine.

U Končanici, 18. 05. 2022. godine

						           RAVNATELJICA ČDV KONČANICA:
Gordana Tomašek





OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 112-02/22-01/02
URBROJ: 2103-12-04/1-22-1
Končanica, 17. svibanj 2022.

	Na temelju članka 26. Zakona o predškolskom odgoju i naobrazbi („Narodne novine“, broj 10/97, 107/07, 94/13 i 98/19) i članka 45. Statuta Češkog dječjeg vrtića Končanica i njegovim izmjenama (KLASA: 012-03/2009-01/01, URBROJ: 2111/02-04/1-2009-1 od 26. veljače 2009. godine, URBROJ: 2111/02-04/1-13-2 od 30. prosinca 2013. godine i URBROJ: 2111/02-04/1-16-3 od 29. lipnja 2016. godine), Upravno vijeće Češkog dječjeg vrtića Končanica, na prijedlog ravnateljice, na svojoj 4. sjednici, održanoj 17. svibnja 2022. godine, donijelo je

O  D  L  U  K  U
o zasnivanju radnog odnosa na neodređeno vrijeme na nepuno radno vrijeme
na radno mjesto čistačice m/ž u Češkom dječjem vrtiću Končanica

I.
	Ovom Odlukom zasniva se radni odnos na neodređeno vrijeme na nepuno radno vrijeme od 20 sati tjedno na radno mjesto čistačice m/ž u Češkom dječjem vrtiću Končanica. 

II.
	Na radno mjesto čistačice m/ž u Češkom dječjem vrtiću Končanica na nepuno radno vrijeme od 20 sati tjedno izabire se:
	- Ana Janda iz Končanice, Končanica 297 – tehničar za računalstvo.

III.
	Izabrani kandidat stupa na posao sa danom 01. lipnja 2022. godine.

IV.
	Sa izabranim radnikom ravnateljica Češkog dječjeg vrtića sklopit će ugovor o radu na neodređeno vrijeme na nepuno radno vrijeme.
	U slučaju da izabrani kandidat odbije izbor, sklopit će se ugovor o radu na neodređeno vrijeme sa slijedećim najpovoljnijim kandidatom.

V.
	Sa ovom Odlukom upoznat će se svi sudionici javnog natječaja koji su udovoljili formalnim uvjetima iz natječaja, i isti mogu u roku od 3 dana od dana prijema ove Odluke izvršiti uvid u dokumentaciju.

VI.
	Ova Odluka stupa na snagu danom donošenja.

							       PREDSJEDNICA UPRAVNOG VIJEĆA
								     ČEŠKOG DJEČJEG VRTIĆA
									  KONČANICA
									  Marija Kubišta

